NaiveNeuron/SloPal huggingface dataset:
Kamenický, Ladislav, poslanec NR SR (2020-11-04):
Ďakujem pekne. Poviem otvorene, snažil som sa byť absolútne apolitický a povedať svoj názor na tieto veci. Pán Pročko, viete, keď niekto niečo hovorí, musíte chápať, o čom hovorí, a vy tomu vôbec nechápete, to je váš problém, a preto ste tak vystúpili, ako ste vystúpili. Chcem sa poďakovať napríklad pánu Viskupičovi, lebo ten vie, o čom hovorím, pán minister tiež vie, o čom hovorím. A, pán Lehotský, pozrite sa, pozrite si dva grafy, áno, pozrite si graf vývoja dlhu v absolútnych číslach, ktorý ste hovorili, a viete dobre, že ak máte deficit, tak absolútne číslo vám stúpa. Lenže pozrite sa, ako stúpa, ako stúpa za vás momentálne v tom návrhu rozpočtu. Ja mám ten graf, ja vám ho môžem ukázať, a pozrite si to percentuálne. Ja vidím problém v tom, že v roku ´23 už nerobíte, a to vám vyčíta aj Rada pre rozpočtovú zodpovednosť, pokrízovú konsolidáciu nerobíte. Tam to je proste úplne jasné. Čo sa týka ostatných vecí, ja skutočne vás chcem poprosiť, koalíciu, je to vo vašich rukách, ak sa nad týmto zákonom dobre nezamyslíte, nepochopíte, tak nebudete vedieť absolútne, o čom hlasujete. Lebo dnes vás nemá kto zabrzdiť, vy si to urobíte, ako vy to chcete. Len ja upozorňujem, toto chce skutočne mať odborne, dobre pripravený zákon. Toto je veľmi technická vec, odborná, ale má obrovský vplyv na politickú stabilitu na Slovensku. Ďakujem pekne.
Hlina, Alojz, poslanec NR SR (2013-10-29):
Áno, dnešný výbor pre obranu a bezpečnosť, jak, jak to znie, však? Ľudia by mali, keď zasadíme, to je dôležitý výbor. Presne to je jedna, jedna agenda a druhá agenda, prípadne nech si to potom spätne ľudia pozrú. Ja návrh na poslanecký prieskum na to, aby sa vykonal v Dopravnom podniku mesta Bratislavy, dám. Po Bratislave jazdia autobusy, ktoré vykazujú chybu, po nociach ich pokútne opravujú, dozvarujú ich a ešte ďalšie zistenie je, že cca 80 autobusov, ktorých má inštalovaný plyn, jazdí po Bratislave 2 roky bez toho, aby mali skúšku týchto plynových zariadení. Prosím vás pekne, to je vážne ohrozenie obyvateľstva! Mojich dcér! Prosím vás, keď vám na ničom, tak mne na mojich dcérach záleží. Moje dcéry chodia tými autobusmi, prosím vás pekne. Tak už vyzývam členov výboru, aby to kvôli mojim dcéram schválili, dobre, aby sme mohli urobiť ten poslanecký prieskum. Načo mám ešte apelovať, prosím vás, to je úbohosť, ohromná úbohosť niekedy z vás ide. Niekde je z toho človeku až úplne na grcanie, takto vám to poviem.
Pellegrini, Peter, predseda NR SR (2015-12-11):
Pán poslanec Fecko.
Hambálek, Augustín, poslanec NR SR (2023-03-21):
Ďakujem, pán podpredseda. V súlade s § 73 zákona o rokovacom poriadku som bol určený za spravodajcu k návrhu uvedeného zákona. Predkladám informáciu k predloženému návrhu. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z opatrení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 26. apríla 2023 a gestorský výbor do 28. apríla 2023. Skončil som, pán podpredseda, prosím, otvorte všeobecnú rozpravu.
M. Dzurinda, predseda vlády SR: (2003-09-18):
Samotná Slovenská konsolidačná a. s., podala v období od januára 2002 do marca 2003 spolu 12 nových trestných oznámení v súvislosti s prevzatými nedobytnými pohľadávkami, a tieto prípady sa aj prešetrujú. Mám tu ďalej v informácii popísané, čo všetko je predpokladom vyvodenia trestnoprávnej zodpovednosti, ale nemienim čítať ani zákony, ani vás poučovať, len som chcel vám teda odpovedať, že sa v tejto oblasti koná a koná sa tak, ako o tom hovoria naše zákony.
Šimečka, Michal, podpredseda NR SR (2024-01-18):
Ďalšia otázka od pána poslanca Saba na ministra vnútra Matúša Šutaja Eštoka a znie. „Pán minister, kedy budú zverejnené záznamy z nehody pána Andreja Danka?“ Pán minister.
Kollár, Boris, predseda NR SR (2022-06-23):
Dobre, myslím, že by sme mohli po tejto úvodnej kultúrnej vložke pristúpiť k riadnej robote, takže, vážené pani poslankyne, vážení páni poslanci, pokračujeme v prerušenom rokovaní, chcem vás informovať, že Národnej rade bol doručený návrh na zmeny v zložení výboru Národnej rady, tlač 1075, preto podávam návrh na zaradenie tohto nového bodu do programu 66. schôdze. Navrhujem, aby sme ho prerokovali na záver tejto schôdze. Prosím, prezentujme sa a hlasujme. Je to výmena v rámci jednej strany, čo sme minule, alebo to urobíme všeobecným súhlasom. Je všeobecný súhlas? (Súhlasná reakcia pléna.) Dobre, výborne. Pokračujeme hlasovaním o bode 44 programu, je to prvé čítanie o návrhu poslancov Pellegriniho, Sakovej, Rašiho, Tomáša, Šutaja... (Predsedajúci telefonuje služobným telefónom.) Tak sa ospravedlňujem, toto sme pred chvíľočkou presunuli na koniec schôdze. To čo chcel pán poslanec Tomáš. Takže pristúpime k hlasovaniu o písomných odpovediach členov vlády Slovenskej republiky na interpelácie poslancov Národnej rady, tlač 1017. Dávam hlasovať o uznesení, ktorým Národná rada berie na vedomie písomné odpovede členov vlády na interpelácie poslancov písomne podané predsedovi Národnej rady do 6. mája 2022. (Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky podané do 66. schôdze Národnej rady Slovenskej republiky a do 6. mája 2022 , tlač 1017) Prosím, prezentujme sa hlasujeme. (Hlasovanie.) Prítomných 130 poslancov, za 85, proti 3, zdržalo sa 42. Konštatujem, že sme navrhované uznesenie schválili. A teraz prosím určenú spravodajkyňu z výboru pre verejnú správu a regionálny rozvoj pani poslankyňu Janu Majorovú Garstkovú, aby uviedla hlasovanie v prvom čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy, tlač 1041, bod 31 schváleného programu. Nech sa páči, pani poslankyňa, máte slovo. (Hlasovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov , tlač 1041.)
Antošová, Eva, poslankyňa NR SR (2019-09-12):
Ďakujem pekne za slovo. Vážený pán predsedajúci, dovoľte, aby som predniesla procedurálny návrh. (Zaznievanie gongu.) V súlade s § 95 zákona Národnej rady o rokovacom poriadku Národnej rady beriem späť aj za spolupredkladateľa predložený návrh zákona, ktorým sa dopĺňa zákon Národnej rady Slovenskej republiky o potravinách, tlač 1584, bod 75 schváleného programu, nakoľko dnes o 11.00 hod. bol schválený zákon o potravinách aj s pozmeňujúcim návrhom, čiže prerokovanie tohto zákona je bezpredmetné. Druhý návrh, ak dovolíte, podávam procedurálny návrh na termínovanie bodu č. 58 schváleného programu, a to tlač 1347, návrh novely zákona o dani z pridanej hodnoty, na stredu 18. septembra o 14.00 hod. a bodu 74. tlač 1583, návrh novely zákona o veterinárnej starostlivosti, na stredu 25. septembra tiež o 14.00 hodine. Ďakujem za pochopenie.
Kočiš, Eduard, poslanec NR SR (2022-02-03):
Veľmi pekne ďakujem za slovo, pán podpredseda. Pán kolega, vy ste vo svojej rozprave povedal takú zaujímavú vetu, že rád sa pozriete do očí nám, ktorí to očkovanie odmietame, respektíve že máme zodpovednosť za životy ľudí, ktorí sa odmietli dať zaočkovať a na základe toho odmietnutia očkovania jednoducho skončili tragicky. Pán kolega Lehotský, títo občania, ktorí skončili tragicky, mali mnoho a mnoho a mnoho a mnoho rôznych pridaných diagnóz. To, že im k tomu úmrtiu mohol dopomôcť tento vírus, neviem ani potvrdiť a vy mi to neviete ani vyvrátiť, že sa možno mýlim alebo že vy hovoríte pravdu. To naozaj neviem. Tento náš návrh zákona je naozaj úplne jednoduchý. My len chceme a žiadame, aby voči tomuto vírusu, voči tejto chorobe, o ktorej ešte stále nič nevieme dokopy, pretože sú tu stále dva pohľady na tento problém – dať sa zaočkovať, nedať sa zaočkovať. Jednoducho my stále len chceme a uvažujeme, čo je pre daného občana správne. Je pre daného občana správne, aby sa rozhodol sám? Ja si myslím, že áno. Je správne pre občana Slovenskej republiky, aby o jeho nejakom povinnom očkovaní rozhodol nejaký úradník na ministerstve? Ja si myslím, že nie. A pokiaľ sa nám snažíte vtlačiť do úst to, že my máme zodpovednosť za 50 % populácie Slovenskej republiky, ktorá odmieta očkovanie, pán kolega, mám pocit, že sa mýlite, dokonca o tom pocite som hlboko presvedčený. Zodpovednosť za to, že 50 % populácie Slovenskej republiky sa odmieta dávať očkovať, má jeden jediný pseudonázor a pseudomoment, ktorý sa volá Igor Matovič, pretože tento pán je zodpovedný za to, že svojou hlúposťou, aroganciou, ješitnosťou spôsobil iba to, že montoval sa do vecí, o ktorých nič nevie, a výsledok je toto.
Blanár, Juraj, poslanec NR SR (2012-09-19):
Vážený pán predseda Národnej rady, k tomuto bodu celkom v rozprave vystúpili štyria poslanci, žiaden nepredložil nejaký pozmeňovací alebo doplňujúci návrh, čiže môžeme hlasovať o predloženej správe o zameraní zahraničnej politiky Slovenskej republiky na rok 2012. Nech sa páči, môžete hlasovať.
Laššáková, Jana, podpredsedníčka NR SR (2015-06-18):
Pán poslanec Hraško, nech sa páči.
Raši, Richard, poslanec NR SR (2017-03-29):
No, ďakujem veľmi pekne. Ja sa chcem poďakovať pani poslankyni, pani podpredsedníčke Nicholsonovej a verím, že ona keby bola v pozícii prezidentky, by toto nikdy neurobila, aj keby bývala na východe, na strednom Slovensku alebo kdekoľvek inde. A som rád, že ani ona, ani pán Krajniak nespochybňujú čísla, lebo naozaj tie čísla sú nespochybniteľné a nevysvetliteľné. A verím, že nielen vy dvaja, ale nikto z ľudí, ktorí sú tu, keby v tej funkcii boli, by nevyužívali 70 % všetkých letov na súkromné účely. A preto aj je tu taká emócia, lebo tie čísla sa jednoducho nedajú odôvodniť. Nedajú. Preto je to emócia, preto je tu napádanie, preto sa snažíme urobiť z toho, o kom sa tu hovorí, martýra, ktorý tu nie je, lebo tie čísla sa vysvetliť nedajú, ani odargumentovať. A nikto z opozície, nikto z vás sa zatiaľ tými číslami nezaoberal a nepovedal, že 70 % všetkých letov, ak sú použité na súkromné účely za štátne peniaze, je správnych. A ani to nepoviete, lebo to správne jednoducho nie je. A preto táto celá debata sa od faktov odťahuje do emócie, lebo iba emóciou sa dá prekryť to, že tu niekto naozaj takto zneužíva štátnu letku. A jeden mimoriadne dôležitý fakt a som sa pýtal pána ministra vnútra, protokol pána prezidenta si väčšinou vyžaduje na lety na súkromné účely lietadlo Jak. Piloti lietadla Jak, ktorí lietajú na Jaku, nepotrebujú nalietavať žiadne míle, majú ich už dávno nalietané na tomto lietadle a nepotrebujú si nijako zvyšovať svoju profesionalitu alebo počet odlietaných míľ, pretože to je lietadlo, ktoré je tu už dlhodobo, a všetci piloti nalietaný dostatočný počet míľ majú. Takže keď niekto hovorí, že bol požiadaný preto, aby si piloti nalietavali míle, tak to nie je pravda. A opakujem, určite nebol požiadaný o to, aby využíval lietadlo na súkromné účely. Ďakujem pekne.
Hrušovský, Pavol, predseda NR SR (2011-12-13):
Pán poslanec Podmanický.
Pavlovičová, Svetlana, poslankyňa NR SR (2015-06-25):
Ďakujem veľmi pekne. Príjemný dobrý deň, vážená pani predsedajúca, vážené panie poslankyne, vážení páni poslanci, pán minister. Dovoľte mi, aby som z poverenia gestorského Výboru Národnej rady Slovenskej republiky pre ľudské práva a národnostné menšiny uviedla spoločnú správu výborov o prerokovaní vládneho návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, tlač 1471. Uvedený návrh zákona bol uznesením Národnej rady pridelený na prerokovanie ústavnoprávnemu výboru, výboru pre verejnú správu a výboru pre ľudské práva a národnostné menšiny ako gestorskému výboru. Uvedené výbory vládny návrh zákona prerokovali v určenej lehote a zhodne ho odporučili Národnej rade schváliť, respektíve výbor pre verejnú správu a regionálny rozvoj návrh neprerokoval z dôvodu, že nebol uznášaniaschopný. Gestorský výbor nedostal žiadne stanoviská od poslancov tých výborov, ktorým návrh zákona nebol pridelený na prerokovanie. Z uznesení výborov vyplynul jeden doplňujúci návrh, ktorý je uvedený v časti IV spoločnej správy. Tento návrh gestorský výbor odporúča schváliť a rovnako odporúča schváliť aj zákon ako celok. Vážená pani predsedajúca skončila som, poprosím, otvorte rozpravu a hlásim sa ako prvá. Ďakujem.
P. Hrušovský, predseda NR SR: (2004-05-12):
vládny návrh zákona o vyplatení jednorazového príspevku poberovateľovi dôchodku v roku 2004 a o zmene a doplnení niektorých zákonov , ktorý prerokúvame ako tlač 645. Nech sa páči, máte slovo.
Ďuriš Nicholsonová, Lucia, podpredsedníčka NR SR (2018-05-25):
Ďakujem pekne, pani spravodajkyňa. Otváram rozpravu, písomne sa neprihlásil nikto, pýtam sa, či sa chce niekto prihlásiť do rozpravy ústne. Končím možnosť prihlásiť sa do rozpravy. Prihlásil sa pán poslanec Beblavý. Nech sa páči, máte slovo.
Ďuriš Nicholsonová, Lucia, podpredsedníčka NR SR (2016-11-29):
Pán poslanec Budaj.
M. Číž, podpredseda NR SR: (2009-10-28):
(Hlasovanie.) Prítomných 129, za 50, proti 55, zdržalo sa 24. Návrh sme neschválili. Znamená to, že Národná rada nebude pokračovať v rokovaní o tomto návrhu zákona. Ďakujem spravodajcovi. Teraz budeme hlasovať v druhom čítaní o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a o zmene a doplnení niektorých zákonov (tlač 1138). Poprosím spoločnú spravodajkyňu z ústavnoprávneho výboru pani poslankyňu Luciu Žitňanskú, aby toto hlasovanie uvádzala.
Bugár, Béla, podpredseda NR SR (2016-04-26):
Nech sa páči, pán minister, môžete reagovať na faktické poznámky.
Gál, Gábor, poslanec NR SR (2014-10-31):
Ďakujem pekne za slovo. Pán poslanec Matovič, vy ste hovorili o nedemokratickom správaní Orbána, proste spojili ste do toho celý svet, všetko super, len, viete, náš parlament by nemal zaujímať, že aké zákony majú iné krajiny, ale predovšetkým aké zákony máme my. Hovorili ste, že má to nás zaujímať, že ako sa správajú cudzie štáty. No ale potom čo Slovenská republika, ktorá mala obdobný zákon, ako majú teraz v Maďarsku?! My sme bez splnenia akejkoľvek podmienky prideľovali štátne občianstvo zahraničným Slovákom. Sme mali taký dlho, 5 rokov platný takýto zákon. A nebyť toho, že na Úrade zahraničných Slovákov by kšeftoval s týmto, tak dodnes máme takýto platný zákon. Lebo ten úrad, neviem, asi ten bývalý riaditeľ, neviem, či nie je u vás niekde v klube asistentom? Náhodou asi som ho videl. No proste ten úrad s tým kšeftoval, kvôli tomu sa to muselo zrušiť. Čiže Slovenská republika dlhé, dlhé roky mala taký istý zákon, ako má dnes Maďarská republika, že kto má štatút zahraničného Slováka, bez splnenia akejkoľvek podmienky mohol nadobudnúť slovenské štátne občianstvo. A vtedy nepovedali ani Maďari, ani Česi, ani nikto iný, že zasahujeme do ich práv, že niečo robíme nedemokratické, nespravodlivé. Ale nechcem obhajovať toho Orbána. To je jeho problém. Mňa zaujímajú naši ľudia, naši občania. A tým vaším zákonom mne sa neodstráni diskriminácia, stále tu budú ľudia diskriminovaní. A tá reálna väzba, keď bude tam reálna väzba a keď vyjdú z tej vašej rady, nech to nepriznajú, tak aj tá reálna väzba bude nanič. Tak o čom je vaše... (Prerušenie vystúpenia časomerom.)
P. Hrušovský, predseda NR SR: (2004-09-09):
Teraz vás poprosím, aby ste odpovedali za neprítomného pána ministra Lipšica na otázku pána poslanca Juščíka, ktorý sa pýta: „Vážený pán minister, vláda pripravuje odškodnenie príslušníkov PTP až do výšky 60 tisíc Sk. Pýtam sa vás: Budú tam zahrnutí aj tí príslušníci, ktorí sa dobrovoľne hlásili do týchto pracovných útvarov, aj tí, ktorí odmietali splniť si najčestnejšiu povinnosť – zúčastniť sa na obrane vlasti?“ Nech sa páči.
Ďuriš Nicholsonová, Lucia, podpredsedníčka NR SR (2017-12-13):
Ďakujem pekne. Otváram všeobecnú rozpravu. Písomne sa neprihlásil nikto, ale v zmysle rokovacieho poriadku požiadal o slovo pán predkladateľ. Nech sa páči.
Jurinová, Erika, podpredsedníčka NR SR (2012-11-06):
Ďakujem, chcete reagovať pán poslanec, nech sa páči.
Laurenčík, Milan, podpredseda NR SR (2022-05-24):
Pán poslanec Tomáš Taraba s faktickou poznámkou.
Bugár, Béla, podpredseda NR SR (2018-06-18):
Ďakujem veľmi pekne. Otváram rozpravu. Pýtam sa, či sa hlási niekto ústne do rozpravy, nakoľko nemám žiadnu písomnú prihlášku. Nie. Vyhlasujem rozpravu za skončenú. Á, pardon. Ďakujem aj pánovi navrhovateľovi, aj pánovi spravodajcovi. Prerušujem rokovanie o tomto bode programu. Budeme teraz pokračovať prvým čítaním o návrhu poslancov Jozefa Rajtára, Ondreja Dostála, Alojza Baránika, Natálie Blahovej a Petra Osuského na vydanie zákona, ktorým sa mení zákon č. 300/2005 Z. z. Trestný zákon v znení neskorších predpisov a ktorým sa mení zákon č. 301/2005 Z. z. Trestný poriadok (tlač 1035). Dávam teraz slovo jednému z navrhovateľov pánovi poslancovi Rajtárovi, nech sa páči. (Rokovanie o návrhu poslancov Národnej rady Slovenskej republiky Jozefa Rajtára, Ondreja Dostála, Alojza Baránika, Natálie Blahovej a Petra Osuského na vydanie zákona, ktorým sa mení zákon č. 300/2005 Z. z. Trestný zákon v znení neskorších predpisov a ktorým sa mení zákon č. 301/2005 Z. z. Trestný poriadok v znení neskorších predpisov , tlač 1035.)
Blanár, Juraj, podpredseda NR SR (2021-11-03):
Pán poslanec Ján Blcháč s faktickou poznámkou.
Číž, Miroslav, podpredseda NR SR (2015-06-24):
Ďakujem pekne. Kolegyne, kolegovia, teraz sa pýtam, kto sa hlási do rozpravy ústne. Registrujem poslancov Viskupič, Fronc, Novotný. Uzatváram možnosť prihlásiť sa do rozpravy ústne. 	Slovo má pán poslanec Viskupič a pripraví sa pán poslanec Fronc.
Laššáková, Jana, podpredsedníčka NR SR (2015-05-07):
Na vystúpenie pána poslanca s faktickými poznámkami páni poslanci: Osuský, Blaha a Kolesík. Končím možnosť prihlásiť sa s faktickými poznámkami. Nech sa páči, pán poslanec Osuský.
Laššáková, Ľubica, ministerka kultúry SR (2019-10-15):
Ďakujem pekne. Samozrejme, odpoviem, nemám s tým žiadny problém. Týka sa to 18 registrovaných cirkví na Slovensku. Nepredpokladám, že by registrovanou cirkvou na Slovensku bol islam. Ak áno, bude sa tým zákon zaoberať.
Blanár, Juraj, poslanec NR SR (2011-03-31):
Vážený pán predsedajúci, vážený pán minister, pán podpredseda, kolegyne, kolegovia, dovoľte, aby som zareagoval na interpeláciu, ktorú som podal na ostatnej schôdzi 10. 2. 2011, a dostal som odpoveď pod č. 101.100 z roku 2011 ministerstva zahraničných vecí, pretože interpelácia bola adresovaná na pána ministra zahraničných vecí Dzurindu. O čom bola interpelácia? V krátkosti, aby som osviežil pamäť kolegom aj kolegyniam. Uznesenie vlády č. 653 z 24. septembra 2010, ktoré prijala vláda Slovenskej republiky k zvýšeniu transparentnosti verejného obstarávania, hovorilo o tom, že s účinnosťou od 1. januára 2011 sa budú všetky štátne organizácie vrátane ministerstiev zaoberať obstarávaním iba tzv. elektronickou aukciou pri zadávaní zákaziek na tovary, služby a práce. Avšak 16. decembra 2010, to znamená 16. decembra, to je pätnásť dní pred účinnosťou tohoto uznesenia, ktoré schválila vláda Ivety Radičovej, 653, ministerstvo zahraničných vecí zverejnilo súťaž vo vestníku na obstarávanie leteniek pre viacero ministerstiev vrátane aj orgánov štátnej správy, medzi ktorými boli Národný inšpektorát práce, Slovenská inovačná a energetická agentúra, štatistický úrad a Úrad na ochranu osobných údajov Slovenskej republiky s predpokladanou hodnotou zákazky 7,5 až 8,5 mil. eur na obdobie troch rokov. Dámy a páni, čiže toto je merito, prečo som interpeloval pána ministra, a chcel som poznať odpoveď. Nuž, a musím konštatovať, že odpoveď je, ako som predpokladal, hovoriaca o tom, že všetko bolo urobené v súlade so zákonom o verejnom obstarávaní, a dokonca ešte v závere odpovede bolo spomenuté, že v podstate, aký je to problém, keďže všetko bolo urobené v zmysle aj uznesenia vlády č. 653, a dokonca obstarávanie kopíruje takzvaný spôsob elektronickej aukcie. Čiže ja som to pochopil, už to tam len chýbalo dopísať, že toto je nový spôsob tzv. generálky elektronickej aukcie, ktorý sa urobí pätnásť dní pred tým, ako má účinnosť uznesenia vlády prísť do platnosti, na sumu, ktorá je naozaj nezvyčajne vysoká. Čiže toto je prejav, podľa môjho názoru, prejav toho, ako v skutočnosti reálne chcú pristupovať k elektronickým aukciám, pretože takúto veľkú zákazku niežeby počkali pätnásť dni a urobili by ju elektronickou aukciou, ako uznesenie vlády ukladalo všetkým ministerstvám a orgánom ústrednej štátnej správy, ale pätnásť dní predtým urobili generálku. Ja konštatujem, že to bolo naoko urobené a ministerstvo zahraničných vecí nemalo záujem urobiť elektronickú aukciu, lebo keby malo záujem ukázať a malo by záujem ukázať, že chce postupovať v zmysle toho, čo deklarovali na vláde, keď to schvaľovali v septembri, tak by tu elektronickú aukciu urobili, pretože im stačilo iba pätnásť dní na to, aby počkali. Čiže konštatujem, že táto vláda, ministerstvo, ako sa hovorí, vodu kážu a víno pijú. Ďakujem, vážené panie kolegyne, páni kolegovia.
M. Číž, podpredseda NR SR: (2008-07-01):
Pani spravodajkyňa, chcete sa vyjadriť? Nie. Ďakujem teda veľmi pekne navrhovateľovi aj spravodajkyni. A prerušujem rokovanie o tomto bode programu. Vážené kolegyne, kolegovia, ďalším bodom programu je druhé čítanie o návrhu poslancov Národnej rady Slovenskej republiky Maroša Kondróta, Jána Chrbeta a Milana Urbániho na vydanie zákona, ktorým sa mení a dopĺňa zákon Slovenskej národnej rady č. 9/1992 Zb. o obchodných a priemyselných komorách v znení neskorších predpisov (tlač 622). Spoločná správa výborov má číslo 622a. Slovo má poslanec Maroš Kondrót a prosím ho, aby návrh zákona odôvodnil.
Makúch, Jozef, guvernér Národnej banky Slovenska (2011-07-01):
Ďakujem pekne. Vážený pán predseda, vážený pán predseda výboru, vážené panie poslankyne a poslanci, pokiaľ ide o expozíciu finančného trhu voči Grécku, tak expozícia jednak v bankovom sektore a jednak v sektore penzijných fondov je, ale nie je významná. V bankovom sektore je to menej ako 1 % celkových investícií do týchto produktov, ktoré banky urobili. A je veľmi koncentrovaná do veľmi malého okruhu bánk. Vzhľadom na to, že individuálne údaje by sme nemali uvádzať, je to verejné zasadnutie, tak neuvediem, ktorý okruh bánk to je. Rádovo je to v stovkách miliónov eur. Čiže je to okolo pol miliardy eur pokiaľ ide o expozície bankového sektora. Expozície ostatných sektorov, hlavne je to sústredené v penzijných fondoch, sú nižšie. Opäť je to koncentrované. A je to rádovo v stovkách miliónov, ale menej ako v bankovom sektore. Čiže vzhľadom na veľkosť bankového sektora a veľkosť aj penzijného sektora tieto expozície neznamenajú žiadne systémové riziko. Ide o individuálne riziko konkrétnych inštitúcií, ktoré centrálna banka zohľadnila aj pri stresových testoch, ktoré som spomínal. A taktiež ich zohľadňuje v individuálnych opatreniach voči týmto konkrétnym inštitúciám. Čiže je tam permanentný kontakt s týmito inštitúciami a permanentne rozoberané možné dopady a riešenia týchto dopadov na tieto inštitúcie. Čiže z pohľadu priamej expozície slovenských inštitúcií nehrozí žiadne systémové riziko pre slovenský finančný sektor. Ďakujem.
Jurinová, Erika, podpredsedníčka NR SR (2013-05-28):
Pán poslanec Kuffa.
M. Číž, podpredseda NR SR: (2008-09-09):
Takže pýtam sa, či sa niekto hlási do rozpravy v treťom čítaní. Pokiaľ nie, vyhlasujem rozpravu za skončenú. Vážené kolegyne, kolegovia, teraz teda budeme hlasovať o vrátenom návrhu zákona ako o celku. Máte slovo, pán spravodajca.
J. Mikuš, poslanec: (2008-06-18):
Druhá záležitosť je, že sa mohol hľadať iný spôsob riešenia, nie práve monopolizácia pošty, lebo dôsledok je ten, že ľudia budú chodiť z úradu na poštu a tí, ktorí nevedia, že za niektoré úkony sa musí platiť kolková známka, tak tú cestu budú absolvovať niekoľkokrát. Čiže dostupnosť kolkových známok sa zhorší. Je možné, že sa bude hľadať potom zase riešenie v budúcnosti aj iný kvázi platobný styk. A kolegovi Slafkovskému. Samozrejme, že predajca má z toho províziu. Problém je, že pri novo navrhovanej novele o tej provízii budú rozhodovať dve štátne inštitúcie, to znamená štát a Slovenská pošta. Kým teraz tých distribútorov bolo viac a tá provízia, samozrejme, bola rovnaká. Ďakujem.
Žiga, Peter, podpredseda NR SR (2023-12-13):
Na vaše vystúpenie evidujem šestnásť, sedemnásť faktických poznámok. Vyhlasujem 10 minútovú hygienickú prestávku. (Potlesk.) (Prestávka.)
Matovič, Igor, poslanec NR SR (2011-07-11):
Pani poslankyňa Tomanová, rozprávate veľmi pekne, ľúbivo, ale, bohužiaľ, nepravdivo. Nikto z nás neoberá dôchodcov o prácu. Návrhom, ktorý predložila pani poslankyňa Gibalová, aby podnikatelia zamestnávatelia mohli prepustiť dôchodcu, ak on nadobudne nárok na dôchodok, určite dôchodcov neoberáme o prácu. Možno iba vy predpokladáte, že zamestnávatelia sú hlúpi. A myslíte si, že hlúpi zamestnávatelia prepustia dobrých, kvalitných zamestnancov dôchodcov iba preto, lebo im to prikáže alebo umožní zákon. Nie, my iba rozväzujeme ruky zamestnávateľom. Ten zamestnávateľ, ktorý nemá legálny dôvod na to, aby zlého zamestnanca dôchodcu prepustil, ho odrazu bude mať. Ale ten zamestnávateľ, ktorý chce si svojho zamestnanca dôchodcu nechať v práci a nechce zamestnať miesto neho niekoho mladšieho, tak si ho naďalej nechá, možno aj do deväťdesiatky.
Laurenčík, Milan, podpredseda NR SR (2021-10-20):
Faktickú poznámku má pripravenú aj pán poslanec Martin Borguľa, nech sa páči.
P. Paška, predseda NR SR: (2009-06-19):
Máte súhlas, pán spravodajca.
P. Hrušovský, predseda NR SR: (2002-11-14):
Teraz poprosím pána ministra práce, sociálnych vecí a rodiny  Ľudovíta Kaníka, aby odpovedal na otázku pána poslanca Hoptu, ktorý sa vás pýta: „Ako chcete riešiť vysokú nezamestnanosť vo východoslovenskom regióne, keď svojou nekompetentnou ekonomickou politikou rušíte ďalšie pracovné miesta? Nemala by sa táto vláda ospravedlniť občanom za predvolebný podvod, keď niečo iné sľubovala pred voľbami a niečo iné robí teraz, keď totálne zvyšujete ceny?“ Pán minister, odpovedajte.
Viskupič, Jozef, poslanec NR SR (2015-09-16):
Nuž, máš to tu. Chcel som ten proces zhruba naznačiť ako môj predrečník, predseda výboru, ja zostanem iba v tej tretej fáze, čiže aplikácie. A myslím si, že keďže sa v tejto hre nehrá úplne prioritne o nás a chcú si niektoré krajiny, ktoré sú prevažne cieľovými stanicami tejto migrantskej krízy alebo humanitárnej krízy spôsobenej migráciou, urobiť nejaký zárez na pažbe, neviem, či to je dobré vyhodnocovať z pozície, že niekoho chcú poraziť. A mám pocit, že celá tá Európska únia aj celé to odďaľovanie prijímania konečného riešenia ako keby pripravovala pôdu na to, že nakoniec tí, ktorí striktne odmietajú, v tomto prípade V4 plus ďalší spojenci, budú mať obrovské problémy s aplikáciou alebo realizáciou tej smernice, ktorú silovo pretlačia. Myslím si, že robíme strašne zle, pretože už dopredu, čím ďalej viacej sa o tom hovorí, vieme, že budeme porušovať nejaké ďalšie pravidlá, ktoré Európska únia ad jedna si deklaruje a ad dva štáty, ktoré to proste odmietnu, a myslím si, že my to odmietame dostatočne nahlas, to realizovať nebudú. Na to sa asi pravdepodobne budeme musieť nachystať aj doma, aj celá Európska únia, a čo ja poviem, že nerobí to dobre projektu Európskej únie, pretože ho to rozstreľuje a je to jeden z ďalších príkladov toho, že nefunguje dobre. Načo nás nútia do niečoho, čo podľa mňa sami vedia, že nikdy nenaplníme?
B. Bugár, podpredseda NR SR: (2003-10-22):
Otváram všeobecnú rozpravu. Pýtam sa, či sa hlási do rozpravy k tomuto bodu niekto z poslancov ústne. Pán poslanec Janiš. Končím možnosť sa prihlásiť ústne do rozpravy. Nech sa páči, máte slovo.
Žiga, Peter, podpredseda NR SR (2024-04-24):
Prezentujme sa a hlasujme. (Hlasovanie.) 137 prítomných, 137 za. Konštatujem, že sme tento návrh schválili. Ďalej budeme hlasovať v treťom čítaní o návrhu uznesenia k návrhu na vyslovenie súhlasu Národnej rady so zmenami Dohody o založení Európskej banky pre obnovu a rozvoj, tlač 191. Prosím spoločného spravodajcu z výboru pre financie a rozpočet poslanca Radomíra Šalitroša, aby hlasovanie uviedol. (Hlasovanie o návrhu na vyslovenie súhlasu Národnej rady Slovenskej republiky so zmenami Dohody o založení Európskej banky pre obnovu a rozvoj , tlač 191.)
M. Košútová, poslankyňa: (2010-02-09):
Ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo, životné prostredie a ochranu prírody s tým, že určené výbory prerokujú vládny návrh zákona do 30 dní a gestorský výbor do 31 dní odo dňa ich pridelenia.
Pellegrini, Peter, predseda NR SR (2015-01-28):
Prezentujme sa a hlasujme o pridelení návrhu výborom a určení gestorského výboru, ako aj lehoty na jeho prerokovanie. (Hlasovanie.) Prítomných 140 poslancov, za 138, zdržali sa 2. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty výborom na jeho prerokovanie v druhom čítaní. Poprosím vás opäť, pán poslanec, aby ste uviedli hlasovanie v prvom čítaní o vládnom návrhu zákona Civilný mimosporový poriadok , tlač 1334, bod šesť schváleného programu.
J. Senko, poslanec: (2007-12-04):
A opäť by som chcel zdôrazniť, že zo zákona o Slovenskom rozhlase vyplýva Slovenskému rozhlasu povinnosť zabezpečovať aj vysielanie v jazykoch národnostných menšín a etnických skupín. Nikto nenútil Slovenský rozhlas, aby prešiel s vysielaním v pásme VKV do pásma stredných vĺn. Bolo to účelové rozhodnutie, ktoré sa snažilo, a opäť to budem zdôrazňovať, využiť národnostné menšiny na možnosť financovania stredných vĺn. Len zabudli na to, že vláda sama v decembri roku 2003, to bola opozičná vláda alebo pozostávajúca z opozičných strán, vzhľadom na zastarané ustanovenie zákona o poskytnutí stredných vĺn štátu v prípade krízových situácií týmto krokom sa snažila pozastaviť vysielanie v prípade krízového vysielania v oblasti stredných vĺn. Takže nebolo by dobré, keby sme podsúvali tejto vláde to, že nechce zabezpečiť vysielanie jazykov národnostných menšín a etnických skupín. Ešte raz, je to... (Vystúpenie prerušené časomierou.)
Kočiš, Eduard, poslanec NR SR (2020-04-07):
Ďakujem pekne, pán predsedajúci. Musíme si uvedomiť, že banky tu nie sú preto, aby sa ľuďom žilo v našej republike krajšie, lepšie, dôstojnejšie, užitočnejšie, ale sú tu najmä preto, aby aj v čase krízy neprišli o zisk, a to zdôrazňujem. Takto je pripravený aj celý tento zákon. Proste strkanie sa do zadku, do zadku zahraničným bankám je z vašej strany dosť úbohé. Zisk bánk je taký obrovský, že je to častokrát až neúnosné a neuveriteľné, o akých čiastkach sa my bavíme. Ale jednoducho vaše riešenie podľa môjho skromného názoru nie je veľmi dobré. Ale skúsme sa na to pozrieť z inej strany. Ty, živnostník, drobný prevádzkar, do práce nechoď, nakoľko v tvojej prítomnosti a v tvojej blízkosti je značná možnosť šírenia koronavírusu, ale jednoducho zober si úver, veď máš možnosť. Prečo to nevyužiješ? Príklad z Českej republiky hovorí jasnou rečou. Tam sa zisk bánk značne obmedzil do konca roka 2020. Prečo by to nebolo možné aj u nás? Ja si myslím, že by sa to kľudne dalo, tak ako na to poukázal Marian Kotleba. Ale na prvom mieste v našej republike asi nie je občan, ktorý tvorí pre štát, vytvára hodnoty a nie je pre štát príťažou, ale tu je v prvom rade banka. Banka, ktorá ľudí zdiera a žije z týchto otrockých úrokov. Ďakujem pekne.
Paška, Pavol, predseda NR SR (2013-06-05):
Pekné popoludnie, dámy a páni, budeme hlasovať o ostatnom bode programu 19. schôdze. Poprosím pána... (Reakcia z pléna.) Ešte pani, ešte, pán spravodajca, pani Mezenská.
Hort, Milan, podpredseda NR SR (2011-02-10):
Doplňujúca otázka? (Reakcia poslanca.) Nech sa páči. Zapnite pána poslanca Vážneho.
Tomanová, Viera, poslankyňa NR SR (2012-05-09):
Ďakujem pekne, pán predsedajúci. Je mi ľúto, pani Jurinová, ale skutočnosť, že ste hovorili o všetkom a o ničom, je fakt. Pretože predložené programové vyhlásenie nieže je málo ambiciózne, je veľmi ambiciózne. Kladie si za cieľ desať kľúčových úloh, ktoré v podstate v konečnej fáze znamenajú pokojný a dôstojný život pre tých občanov, ktorí budú mať záujem tu žiť, pracovať, vzdelávať sa, vychovávať svoje deti, vnúčatá alebo starať sa a opatrovať svojich rodičov, starých rodičov. Ale neprekvapili ste ma v jednom. Tak ako ste sa za dvadsať mesiacov nenaučili, napriek tomu, že niektoré veci som vám veľmi podrobne vysvetľovala, hovoriť o sociálnych otázkach, vložili ste mi do úst niečo, čo som nikdy nepovedala. Nikdy som neodsudzovala valorizáciu pevnou sumou na báze rastu životných nákladov a miezd. Ale nesúhlasila som s vami predloženými návrhmi. Teda nie vašej osoby, ale pána ministra Mihála, a to jednak na báze dôchodcovskej inflácie, čo je diametrálny rozdiel, a tam súhlasím s vyjadreniami, ktoré ste mi vložili do úst, a jednak teda v ten prvý raz na báze rastu životných nákladov. Nemôžem súhlasiť s odtrhnutím koeficientu, ktorý sa týka miezd. Ešte veľmi stručne jednu vec. Zákon, teda predložené programové vyhlásenie, je pevne naviazané aj v hmotnej núdzi na životné minimum, pretože v jednej časti hovorí o tom, že ho je potrebné prehodnotiť, čo vyplýva zo stanovenia životného minima v roku 2004. A po piatich rokoch malo byť prehodnotené a k 1. 1. tohto roku mala to byť nová suma životného minima, čo sa nestalo, čo vaša vláda nebola schopná urobiť. A toto je ten zámer, ktorý je obsiahnutý v programovom vyhlásení.
Blaha, Ľuboš, poslanec NR SR (2015-09-24):
Takisto mi dovoľte pripomenúť kolegom z európskeho výboru, že o jednej máme rokovanie v našej miestnosti. Ďakujem.
Laurenčík, Milan, podpredseda NR SR (2021-10-06):
Pani poslankyňa Ľubica Laššáková s faktickou poznámkou.
Gašpar, Tibor, podpredseda NR SR (2024-09-26):
Ďakujem. S reakciou na faktické pán poslanec Štefunko, nech sa páči.
P. Hrušovský, predseda NR SR: (2004-12-15):
Otváram rozpravu o tomto bode programu. Do rozpravy som nedostal žiadne písomné prihlášky. Pýtam sa, či sa hlási do rozpravy niekto ústne. Konštatujem, že nie. Preto vyhlasujem rozpravu o tomto bode programu za skončenú. Ďakujem pánovi poslancovi Šimkovi. A poprosím pána ministra vnútra, aby uviedol v poradí tretí bod, ktorého je za vládu Slovenskej republiky predkladateľom, návrh na vyslovenie súhlasu Národnej rady Slovenskej republiky s pristúpením k Európskej dohode o zrušení víz pre utečencov z 20. apríla 1959 (tlač 882). Nech sa páči, pán minister.
Glváč, Martin, podpredseda NR SR (2019-06-25):
Pán poslanec Mizík.
Laššáková, Jana, podpredsedníčka NR SR (2012-11-06):
Páni poslanci, poprosím vás o kľud. Záverečné slovo má navrhovateľ, aby sme mohli ukončiť tento bod rokovania. Naozaj, páni poslanci, poprosím vás o kľud v rokovacej sále.
D. Lipšic, poslanec: (2008-11-06):
Návrh, ktorý som predložil pred pol rokom, koalícia ho zmietla zo stola, dnes ho predkladá samostatne ako návrh, ktorý je doplňujúci. Bolo by fér to priznať. Podľa mojej mienky my by sme nemali hlasovať v parlamente podľa toho, kto návrh dáva, ale podľa toho, či je dobrý, alebo zlý. Podľa toho nás platia daňoví poplatníci, a keď už to tak nie je, keď už naozaj jediná možnosť priechodnosti dobrých návrhov je, že si ich osvojí koalícia, tak by potom bolo minimálne férové to v rámci rozpravy priznať, keď už toľko chceme tú novú kultúru v parlamente.
Paška, Pavol, predseda NR SR (2014-10-29):
Reakcia, pán poslanec.
Hrnčiar, Andrej, podpredseda NR SR (2016-09-20):
Nech sa páči, pani poslankyňa Jurinová.
Hrnčiar, Andrej, podpredseda NR SR (2017-04-06):
Pán Číž.
Müllerová, Emília, poslankyňa NR SR (2015-02-12):
Vážený pán predsedajúci, vážené kolegyne poslankyne, kolegovia poslanci, vážený pán minister, predseda Národnej rady Slovenskej republiky rozhodnutím č. 1399 z 26. januára 2015 pridelil informáciu o zámere realizácie výstavby novej nemocnice v Bratislave (tlač 1392) na prerokovanie Výboru Národnej rady Slovenskej republiky pre zdravotníctvo s termínom do 3. februára 2015 s tým, že výbor bude informovať Národnú radu Slovenskej republiky o výsledku prerokovania vo výbore. Výbor Národnej rady Slovenskej republiky pre zdravotníctvo prerokoval informáciu na svojej 43. schôdzi dňa 3. februára 2015. Informáciu o zámere realizácie výstavby novej nemocnice v Bratislave (tlač 1392) odôvodnil vo výbore minister zdravotníctva Slovenskej republiky Viliam Čislák. Výbor prijal uznesenie, v ktorom informáciu o zámere realizácie výstavby novej nemocnice v Bratislave zobral na vedomie a odporučil predsedovi Národnej rady Slovenskej republiky zaradiť túto informáciu do programu 46. schôdze Národnej rady Slovenskej republiky. Výbor Národnej rady Slovenskej republiky poveril Emíliu Müllerovú predniesť správu o výsledku prerokovania uvedeného materiálu vo výbore. Vážený pán predsedajúci, skončila som, otvorte, prosím, rozpravu, do ktorej sa hlásim ako prvá.
Ďuriš Nicholsonová, Lucia, podpredsedníčka NR SR (2016-10-11):
Ďakujem, pani poslankyňa, za vaše vystúpenie. Na vyše vystúpenie zareagujú vo faktických poznámkach dvaja páni poslanci. Pán poslanec Zsolt Simon, nech sa páči.
Remišová, Veronika, poslankyňa NR SR (2023-11-21):
Ďakujem. Pán kolega, veľmi dobre si vysvetlil, že keby vládnym poslancom a pánovi ministrovi sociálnych vecí naozaj záležalo na dôchodcoch, tak normálnym štandardným zákonným procesom tieto veci sa dali stihnúť. Ale čo očakávame od vládnej koalície, keď vládna koalícia v prvom rade rieši personálne čistky, potom príde na rad pomsta nepohodlným vyšetrovateľom, prepadové komando pre dlhoročného statočného policajta, pán Pellegrini loví kapry, producíruje sa v divadle. Jednoducho na dôchodky a na štandardný legislatívny proces čas naozaj neostal. Aj z tohto je vidieť, ako súčasnej vládnej koalícii záleží nie na ľuďoch, nie na tom, aby plnili sľuby, ktorými balamutili ľudí pred voľbami, ale v prvom rade im ide o seba.
Heger, Eduard, podpredseda vlády a minister financií SR (2020-07-07):
Ďakujem veľmi pekne, pán predseda. Vážené pani poslankyne, vážení páni poslanci, dovoľujem si predložiť na rokovanie v Národnej rade Slovenskej republiky návrh na vyslovenie súhlasu Národnej rady Slovenskej republiky s Dohodou o ukončení bilaterálnych investičných zmlúv medzi členskými štátmi Európskej únie. Účelom tejto medzinárodnej dohody je implementácia rozhodnutia Súdneho dvora Európskej únie zo dňa 6. marca 2018 vo veci Achmea proti Slovenskej republiky, Slovenskej republike, v ktorom súd potvrdil, že systém arbitráží medzi členským štátom EÚ a investorom z iného členského štátu EÚ, ktorý je zavedený prostredníctvom bilaterálnych zmlúv o ochrane a podpore investícií uzavretých vzájomne medzi členskými štátmi EÚ, je nekompatibilný s právom EÚ. V zmysle tohto rozhodnutia majú členské štáty EÚ povinnosť ukončiť všetky takéto bilaterálne investičné zmluvy. Predkladaná medzinárodná dohoda nadväzuje na spoločnú deklaráciu členských štátov EÚ z januára 2019, v ktorej sa spoločne zaviazali ukončiť svoje bilaterálne investičné zmluvy uzavreté s členskými štátmi EÚ, a je výsledkom deviatich kôl intenzívnych rokovaní všetkých členských štátov EÚ o ukončení bilaterálnych investičných zmlúv a úprave práv investorov, ktoré prebehli v priebehu rokov 2018 a 2019. Slovenská republika sa veľmi aktívne zúčastňovala na tvorbe textu tejto medzinárodnej dohody. Vláda Slovenskej republiky dňa 12. februára 2020 uznesením č. 60/2020 vyslovila súhlas s podpisom tejto viacstrannej medzinárodnej dohody a táto bola podpísaná dňa 5. mája 2020 v Bruseli dvadsiatimi treť... tromi členskými štátmi EÚ vrátane Slovenskej republiky. Slovenská republika touto dohodou ukončuje 16 svojich bilaterálnych investičných zmlúv uzavretých s členskými štátmi EÚ, čím sa definitívne odstráni pretrvávajúci rozpor s právom EÚ. V dôsledku ukončenia príslušných bilaterálnych investičných zmlúv sa riešenie prípadných budúcich sporov so zahraničnými investormi dostane späť pred vnútroštátne súdy členských štátov EÚ, to znamená, že ich nebude možné riešiť prostredníctvom medzinárodnej investičnej arbitráže. Predkladaná medzinárodná dohoda nemá vplyv na existujúce bilaterálne investičné zmluvy, ktoré Slovenská republika uzavrela s tretími krajinami. Dohoda sa týka výlučne zmlúv uzavretých s členskými štátmi EÚ. Dohoda je medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb podľa čl. 7 ods. 4 Ústavy Slovenskej republiky a má podľa čl. 7 ods. 5 Ústavy Slovenskej republiky prednosť pred zákonmi v Slovenskej republike, republiky. Z tohto dôvodu sa dohoda predkladá Národnej rade Slovenskej republike na vyslovenie súhlasu a prezidentke Slovenskej republiky na ratifikáciu. Týmto odporúčam, aby Národná rada Slovenskej republiky vyjadrila súhlas s Dohodou o ukončení bilaterálnych investičných zmlúv medzi členskými štátmi Európskej únie. Ďakujem pekne, skončil som.
Pellegrini, Peter, predseda NR SR (2024-02-08):
Budeme hlasovať o bode 244 druhého pozmeňujúceho návrhu. Prosím, prezentujte sa a hlasujte. (Hlasovanie.) Prítomných 127, za 15, proti 78, zdržalo sa 33 poslancov, 1 nehlasoval. Tento bod sme neschválili.
P. Hrušovský, predseda NR SR: (2004-09-23):
(Hlasovanie.) 123 prítomných, 73 za, 7 proti, 41 sa zdržalo, 2 nehlasovali. Návrh sme schválili. Ďakujem pánovi poslancovi Hajdukovi. A poprosím pána poslanca Janiša... Ale ešte predtým predniesť návrh hlasovania k uzneseniu, ktoré včera predložil v rozprave pán poslanec Fico. A. Hajduk, poslanec: Pán predseda, dajte hlasovať o uznesení, ktoré predložil pán poslanec Fico, každý ho máme pred sebou. Nech sa páči.
Žitňanská, Lucia, ministerka spravodlivosti SR (2011-06-01):
Ďakujem pekne za slovo, pán predsedajúci. Vážené dámy poslankyne, vážení páni poslanci, na rokovanie Národnej rady predkladám vládny návrh zákona o Obchodnom vestníku a o zmene a doplnení niektorých zákonov. Návrh zákona bol vypracovaný v súvislosti s plnením plánu legislatívnych úloh vlády na prvý štvrťrok roku 2011 a v súlade s programovým vyhlásením vlády zameraným na rozvoj podnikateľského prostredia formou zefektívnenia procesov elektronickej komunikácia podnikateľov s Obchodným vestníkom ako orgánom verejnej správy. Veľmi zjednodušene, po schválení tejto právnej úpravy bude Obchodný vestník vydávaný len v elektronickej podobe. Do Obchodného vestníka sa budú nechávať zapisovať údaje na základe elektronických formulárov. Elektronický Obchodný vestník na internete bude právne záväzný a bude prístupný s fulltextovým vyhľadávaním. To znamená s komfortom pre užívateľa, aký prináleží 21. storočiu. Chcela by som sa vyjadriť k spoločnej správe. Stotožňujem sa so závermi vyplývajúcimi zo spoločnej správy a mám za to, že ich zapracovanie prispeje k skvalitneniu novej právnej úpravy, a takisto s hlasovaním o pozmeňujúcich návrhoch vyplývajúcich zo spoločnej správy, tak ako je uvedené v spoločnej správe. Poprosím o podporu malého, ale možno celkom príjemného zlepšenia podnikateľského prostredia v podobe novely, v podobe nového zákona o Obchodnom vestníku. Ďakujem pekne.
Košútová, Magda, poslankyňa NR SR (2013-03-26):
Teraz budeme hlasovať o bodoch 19 a 27 z návrhu pána poslanca Fecka. Dajte, prosím, hlasovať.
Laššáková, Jana, podpredsedníčka NR SR (2015-09-23):
S reakciou pán poslanec Érsek. Nech sa páči.
Glváč, Martin, podpredseda NR SR (2019-09-13):
Pán poslanec, niečo z toho povedal pán predrečník?
Kollár, Boris, predseda NR SR (2021-10-19):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ďakujem pekne. Uzatváram možnosť prihlásiť sa do ústnej rozpravy. A teraz vystúpi pán poslanec Kotleba, nech sa páči.
M. Číž, podpredseda NR SR: (2007-03-29):
Teraz sa pýtam, kto sa chce do rozpravy prihlásiť ústne. Ak nikto, uzatváram možnosť podania ústnych prihlášok do rozpravy. Vyhlasujem rozpravu za skončenú. Chce zaujať pán minister stanovisko? Nech sa páči.
Grendel, Gábor, poslanec NR SR (2024-01-10):
Ďakujem za slovo, pán predsedajúci. Podľa zákona volí predsedu tejto štátnej volebnej komisie Národná rada zo všetkých členov tejto komisie. Komisia má 14 členov, okrem zástupcov politických strán sú tam aj nominanti Generálnej prokuratúry, Najvyššieho kontrolného úradu, Najvyššieho správneho súdu a Ústavného súdu. A za Generálnu prokuratúru je v štátnej volebnej komisii námestník generálneho prokurátora Jozef Sedlák. Ak v tejto rozprave hovoríme okrem iného o tom, koho a prečo nevoliť, tak dávam do pozornosti aj meno pána Jozefa Sedláka, námestníka generálneho prokurátora. A prečo? Tento námestník generálneho prokurátora pán Jozef Sedlák v uplynulých dňoch oficiálne vyzvedal medzi krajskými prokurátormi po celom Slovensku, akým spôsobom vznikalo to kritické stanovisko rady prokurátorov, ktorým rada prokurátorov odsúdila skrátené legislatívne konanie k novele Trestného zákona a aj samotný obsah novely Trestného zákona, ktorým ide vládna koalícia udeliť beztrestnosť svojim bývalým nominantom a svojim straníckym kolegom a členom, a ktorým idem zaviesť v podstate bezprávie, keď akákoľvek krádež zostane nepotrestaná, pretože páchatelia dostanú za významné krádeže aj v hodnote 30-tisíc eur, aj viac, len podmienečné tresty. Takže toto je námestník generálneho prokurátora pán Sedlák, ktorého určite neodporúčam voliť v tejto voľbe za predsedu štátnej volebnej komisie.
Glváč, Martin, podpredseda NR SR (2018-12-13):
Pán poslanec Hrnko.
Laurenčík, Milan, podpredseda NR SR (2022-06-16):
Na faktické poznámky bude teraz reagovať pán poslanec Radovan Kazda. Nech sa páči.
M. Číž, podpredseda NR SR: (2007-02-09):
(Hlasovanie). Prítomných 126 poslancov, za návrh 105 poslancov, proti 2 poslanci, zdržalo sa 19 poslancov. Konštatujem, že pozmeňujúce návrhy zo spoločnej správy sme schválili. Nech sa páči.
Baránik, Alojz, poslanec NR SR (2020-04-29):
Ďakujem pekne, pán predsedajúci. Dovoľte, vážená pani ministerka, kolegyne, kolegovia, aby som podľa § 83 ods. 1 rokovacieho poriadku vystúpil v prvom čítaní ako spravodajca k uvedenému vládnemu návrhu zákona. Vládny návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby vládny návrh zákona prerokoval ústavnoprávny výbor a to aj ako gestorský výbor. Zo znenia návrhu je zrejmý účel navrhovanej úpravy a keďže sa jedná o skrátené legislatívne konanie, už bolo aj veľa o samotnom návrhu povedané. Ako spravodajca odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. Odporúčam zároveň vládny návrh zákona prideliť výboru vrátane určenia gestorského výboru v zmysle uvedeného rozhodnutia predsedu Národnej rady. Navrhujem zároveň, aby výbor prerokoval návrh zákona ihneď. Pán predsedajúci, prosím, otvorte všeobecnú rozpravu.
Glenda, Tibor, poslanec NR SR (2019-06-19):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Hladký, Pavol, poslanec NR SR (2011-06-29):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie Ústavnoprávnemu výboru Národnej rady, Výboru Národnej rady Slovenskej republiky pre sociálne veci a Výboru Národnej rady Slovenskej republiky pre obranu a bezpečnosť, ďalej, aby týmto hlasovaním za gestorský výbor určila Výbor Národnej rady Slovenskej republiky pre obranu a bezpečnosť a určila lehoty na prerokovanie návrhu zákona výborom do 26. augusta 2011 a gestorskému výboru do 31. augusta 2011.